I a au e whakarongo ana ki ētahi o ngā kōrero mai i ētahi o ngā mema o Te Pāremata, kāore i te pai ki tēnei o ngā pire, me pēnei ana taku nei kōrero ki a rātou. Me whānui te tirotiro, me whānui te aronga. Me whānui tō tātou nei whakaaro mō te tuakiri o tō tātou nei motu whānui, i te mea he ao anō kei tua i te hōhonu o te pūkoro. He ao anō kei tua i tēnei mea te pūtea. He ao anō kei tua i tēnei mea te kohi moni. Mā runga i tērā taha ka taea e tātou te rārangi i ngā ahurea katoa o tātou e noho ana, e karangahia ko Aotearoa ko tātou nei kāinga. 